**Informacije o projektu pomoći CHANSON za pripremu na prijelaz u srednju školu**

Poštovani roditelji,

prijelaz iz osnovne u srednju školu važan je korak u školskoj karijeri djeteta. Stoga tijekom ove faze mnoga djeca dobivaju potporu svojih roditelja. No postoje i djeca koja su socijalno manje privilegirana i koja zbog različitih razloga ne mogu dobiti potporu svojih roditelja.

U tu svrhu Institut „Bildung und Gesellschaft” Visoke pedagoške škole St. Gallen provodi program pomoći CHANSON (= pružanje prilike pri odabiru) koji pruža podršku odabranoj djeci koja su socijalno manje privilegirana pri prijelazu u srednju školu. Sudjelovanje je besplatno za odabranu djecu.

**Tko se može prijaviti?**

Vaše dijete može se prijaviti za program pomoći CHANSON, ako ispunjava sljedeće preduvjete:

1. Od kolovoza 2013. pohađa 6. razred u jednoj od školskih općina koje sudjeluju u projektu.
2. Na svjedodžbi 5. razreda ocjene iz predmeta jezik, matematika i ljudi i okoliš nalaze se između 4 i 4 – 5.
3. Vaše dijete ima izrazitu želju upisati se u srednju školu.
4. Vaše je dijete motivirano i rado uči.
5. Vaše dijete odrasta u socijalno manje privilegiranim uvjetima.

**Kada se dijete smatra socijalno manje privilegiranim?**

U projektu CHANSON dijete se smatra socijalno manje privilegiranim ako se na njega odnose najmanje dvije od sljedećih tvrdnji:

1. Roditelji imaju male financijske mogućnosti.
2. Roditelji ne mogu omogućiti potporu za školovanje.
3. U obitelji se ne govori njemački.
4. U obitelji živi više od četvero djece.
5. Jedan od članova obitelji (majka, otac ili braća i sestre) boluje od teške bolesti.
6. Dijete odgaja samohrani roditelj.

**Kada se održava obuka?**

Obuka se održava svake subote ujutro tijekom čitavog 6. razreda i prvog polugodišta u srednjoj školi dok se tri lekcije održavaju u zgradi škole u vašoj općini.

**Što se obučava?**

Prije svega podučavaju se matematika i njemački jezik kao i samostalno učenje te ophođenje sa stresom na ispitima.

**Tko provodi obuku?**

Nastavu održava učitelj/učiteljica kojem/kojoj pomažu studenti Visoke pedagoške škole St. Gallen (=budući učitelji/učiteljice).

**Što se očekuje od roditelja djeteta kojem se pruža pomoć?**

Od roditelja (= majke i/ili oca/zakonskog skrbnika) se očekuje da podržavaju redovito sudjelovanje svog djeteta u programu pomoći. Tijekom tri subotnja jutra održava se daljnja izobrazba roditelja djece kojoj se pruža pomoć. Izrazito je poželjno sudjelovanje roditelja.

**Kako se odvija odabir prijavljene djece?**

Prijavljena djeca koja ispunjavaju uvjete za sudjelovanje u projektu pomoći CHANSON pozvat će se na prijamni razgovor s odgovornim osobama za program pomoći. Oni će odlučiti o dodjeljivanju ograničenih mjesta za obuku.   
Roditelji će odluku dobiti u pisanom obliku.

**Kako mogu prijaviti svoje dijete?**

Ako želite prijaviti svoje dijete za program pomoći CHANSON, zatražite obrazac za prijavu od razrednog nastavnika/nastavnice svog djeteta.

**Komu se mogu obratiti ako imam pitanja o projektu?**

Molimo obratite se razrednom učitelju/razrednoj učiteljici svog djeteta ili XXX